Vitorio Gasmans
Vitorio Gasmans (Vittorio Gassman; dzimis 1922. gada 1. septembrī Dženovā, miris 2000. gada 29. jūnijā Romā) bija vācu cilmes itāļu teātra un kino aktieris un kinorežisors. Itāļu iesauka Il Mattatore. Pirmās lomas teātrī — 1943. gadā. No 1946. gada — kino. Piedalījies vairāk nekā 120 filmās, sākot ar neoreālistu darbiem līdz itāļu komēdijām. 1975. gadā ieguva Kannu kinofestivāla balvu par labāko vīrieša lomu filmā "Sievietes smarža" (Profumo di donna, 1974). Tēlojis arī Holivudas filmās. Pazīstamākās Gasmana lomas ir tādās filmās kā Riso amaro (1949), "Lielais ķēriens Madonnas ielā" (I soliti ignoti, 1958), La grande guerra (1959), Il Sorpasso (1962), War and Peace (1965), C'eravamo tanto amati (1974), Sharky's Machine (1981) un "Slaisti" (Sleepers, 1996).